OpenLLM-France/wikimedia huggingface dataset:
# The Heckling Hare

The Heckling Hare (1941) és una pel·lícula de dibuixos animats dirigida per Tex Avery, posant en escena un gos i Bugs Bunny.

## Argument

Un gos, anomenat Willoughby Dog, està rastrejant Bugs i comença a cavar per tal de trobar-lo. Després que Bugs li hagi fet el seu tradicional «Euh, què hi ha de nou doctor ? », el gos és enganxat en una trampa i Bugs li clava una alissada. Continuen la seva persecució en un estany abans que Bugs li esmunyi un tomàquet a la mà, fent-li creure que el gos l'ha aixafat.

## Curiositats

* Aquest és el penúltim curtmetratge de Bugs Bunny dirigit per Tex Avery en ser estrenat. L'últim, All This and Rabbit Stew, va ser realitzat abans que aquest.
* Aquest és el 55 curtmetratge que Tex Avery va dirigir a Termite Terrace. També és el 5è curtmetratge protagonitzat per (la versió definitiva de) Bugs Bunny.
* Aquest curtmetratge podria considerar-se un remake de The Crackpot Quail.
* Aquest curtmetratge va ser el primer a incloure la seqüència introductòria de Merrie Melodies on apareix Bugs Bunny menjant carlotes sobre el logotip de Warner Bros.
* Aquest curtmetratge inclou la que es considera és la caiguda lliure més llarga de la història del cinema.

## Censura
### El final

Aquest curtmetratge va causar que el director, Tex Avery, deixés Warner Bros. per incorporar-s'hi a MGM. El gag final del curtmetratge havia de ser un amb Bugs Bunny i Willoughby Dog caient per "tres" penyasegats, i acabava amb Bugs dient una frase còmica de l'època, amb una possible connotació sexual.; El productor, Leon Schlesinger, va censurar aquest final, bé siga perquè trobava l'acudit massa atrevit, o perquè considerava que el director havia "mort" el personatge fent-lo caure per tres penyasegats.
En qualsevol cas, el curtmetratge va ser editat, de manera que els personatges només caiguessin pel penyasegat una vegada.
El director, Tex Avery, va enrabiar-se i va deixar Warner Brothers. Va ser suspès per WB, però durant la seva suspensió, Avery fou contractat per MGM. Curiosament, una frase similar va ser accpetada al curtmetratge de 1938 Daffy Duck and Egghead, també dirigit per Avery. Aquesta vegada, però, va ser Daffy Duck qui va dir la controvertida frase.

## Referències

* 1 2 Brion, Patrick,. Tex Avery. París: Ed. du Chêne, DL 2009, p. 65. ISBN 978-2-8123-0107-0.
* ↑ Rationale of the Dirty Joke
* ↑ Adamson, Joe, Tex Avery: King of Cartoons, New York: De Capo Press, 1975.
| Precedit per: Hiawatha's Rabbit Hunt | Curtmetratges de Bugs Bunny 1941 | Succeït per: All This and Rabbit Stew |
# Tom Jones (pilot)

Tom Jones va ser un pilot de curses automobilístiques estatunidenc que va arribar a disputar curses de Fórmula 1.
Va néixer el 26 d'abril del 1943 a Dallas, Texas, Estats Units.

## A la F1

Tom Jones va debutar a la vuitena cursa de la temporada 1967 (la divuitena temporada de la història) del campionat del món de la Fórmula 1, disputant el 27 d'agost del 1967 el GP del Canadà al circuit de Mosport Park.
Va participar en una única cursa puntuable pel campionat de la F1, no arribant a qualificar-se per disputar la cursa al patir problemes elèctrics a la qualificació i per això no va assolir cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | Posició | Punts |
| 1967 | Tom Jones | Cooper | Climax | SUD | MON | HOL | BEL | FRA | GBR | ALE | CAN NVQ | ITA | USA | MEX | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 1 | 0 | 0 | 0 | 0 | 0 |
# Tom Jones (desambiguació)

«Tom Jones» té aquests significats:
* Tom Jones: cantant
* Tom Jones (pilot)
* Tom Jones (novel·la): novel·la de Henry Fielding
* Tom Jones (pel·lícula): pel·lícula basada en l'anterior
# Torre de Cervelló

La Torre de Cervelló (també anomenada de la Vall, de Salvaterra o de Gandesola) és una obra del municipi de Benissanet (Ribera d'Ebre) declarada bé cultural d'interès nacional. Situada al nord-oest del nucli urbà de la població de Benissanet, al vessant oriental de la serra de la vall de la Torre, controlant el pas del camí de Salvaterres que uneix Benissanet amb Corbera.

## Descripció

Es tracta de les restes conservades d'una torre de planta rectangular, bastida damunt la roca natural del terreny, de la que es mantenen íntegrament dempeus els murs nord i oest, la part septentrional de la façana de llevant i la cantonada sud-oest de la construcció. Tot indica que la torre estava distribuïda en planta baixa i dues plantes, tal com revelen les empremtes dels paviments documentades a la part interior de les façanes. La façana de tramuntana presenta quatre nivells d'espitlleres de mida petita, dues per planta. En canvi, la façana de ponent, força més ample que l'anterior, disposa de tres nivells que presenten tres espitlleres cadascun. Ambdós paraments presenten, a la part superior, diversos forats de mida quadrada probablement utilitzats per bastir un cadafal de fusta, actualment desaparegut. Els coronaments són emmerletats.
Les restes conservades de la façana de llevant presenten una isolada espitllera al nivell de la planta baixa. La cantonada sud-oest conserva un dels brancals de l'accés a l'interior de la torre. Està bastit amb carreus de pedra picada desbastats i conserva una de les peces de ferro de la polleguera de la porta. Una gran llosa desbastada serveix de marxapeu d'aquesta obertura. La part interior dels murs encara conserva els forats utilitzats per les bigues de suport dels paviments dels diferents pisos, entre altres obertures. Cal destacar l'extrem sud-est de la torre, donat que presenta una estructura bastida amb posterioritat a l'enderrocament dels murs. Es tracta d'un mur que conté les terres de l'únic nivell de circulació existent a la construcció, del que destaca una filada de petits forats quadrats.
Als peus de la torre envers llevant es conserven les restes dels edificis que conformaven l'antic poblat nascut a redós de la fortificació. La construcció està bastida en pedra sense treballar de diverses mides, lligada amb abundant morter. Les cantonades presenten pedres de mida gran desbastades.

## Història

De la torre de Cervelló no es conserva cap document històric encara que per les restes de la seva estructura es podria correspondre amb una petita casa forta d'un senyor local. Per les característiques constructives es suposa una obra del segle xiii-XIV.

## Referències

* 1 2 3 4 5 6 «Torre de Cervelló». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 31 març 2016].

## Enllaços externs

* «Torre de Cervelló». Mapa de recursos culturals. Diputació de Tarragona.
# Tití

«Tití» té aquests significats:
* Nom comú donat als primats de la família Callitrichidae
* Nom comú donat als primats dels gèneres Callicebus, Cheracebus i Plecturocebus
# Tití comú

El tití comú (Callithrix flaviceps) és una espècie de mico endèmica del sud-est del Brasil.

## Costums

És diürn i arborícola.

## Enllaços externs

* Informació sobre aquesta espècie de tití. (castellà)
# Toquí de clatell blanc

El toquí de clatell blanc o toquí de pili blanc (Atlapetes albinucha) és un ocell de la família dels passerèl·lids (Passerellidae) que pobla els boscos de muntanya de l'orient de Mèxic.

## Descripció

És de mida mitjana, d'uns 17 cm des del bec fins a la punta de la cua. Tant mascles com femelles tenen el cap negre, amb algunes ratlles blanques distintives a la corona i el clatell. El color negre s'estén al llarg de l'esquena, el carpó i la cua i es dilueix cap a les regions ventrals, que són grogues brillants, des de la gola fins a les plomes cobertores inferiors de la cua. El bec és negre i les potes marró fosc. Els individus juvenils són marronosos més que negres amb el ventre ratllat.

## Taxonomia

Dins aquesta espècie Peterson i Chalif (2008) i Sibley i Monroe inclouen Atlapetes gutturalis, un ocell que és molt semblant i habita a Centreamèrica (des de Chiapas fins a Panamà). Es diferencia de les poblacions de l'orient de Mèxic per tenir groga la gola i el pit i el ventre blancs però la majoria de les autoritats taxonòmiques A. gutturalis la consideren dins la subespècie A. a. gutturalis.
Es reconeixen set subespècies:
* A. a. albinucha (d'Orbigny & Lafresnaye, 1838) localitzat a l'est i sud-est de Mèxic.
* A. a. griseipectus (Dwight & Griscom, 1921) sud de Mèxic, oest de Guatemala i oest d'El Salvador.
* A. a. fuscipygius (Dwight & Griscom, 1921) Hondures, nord-oest d'El Salvador i nord-oest de Nicaragua.
* A. a. parvirostris (Dwight & Griscom, 1921) Costa Rica.
* A. a. brunnescens (Chapman, 1915) oest de Panamà.
* A. a. azuerensis (Aldrich, 1937) península d'Azuero (sud de Panamà).
* A. a. gutturalis (Lafresnaye, 1843) oest de Colòmbia fins al nord d'Ecuador.

## Referències

* ↑ «Toquí de clatell blanc». Cercaterm. TERMCAT, Centre de Terminologia. Rev. 10/02/2023(català)
* ↑ «Master Lists – Multilingual Version - IOC World Bird List v14.1» (en anglès americà). IOC. [Consulta: 2 gener 2024].
* ↑ «White-naped Brushfinch» (en anglès). ebird. [Consulta: 17 setembre 2023].
* 1 2 «Gorrión-montés Gorgiamarillo/White-naped Brush-Finch/Atlapetes albinucha» (en castellà). Birds Colombia, 24-06-2016. [Consulta: 8 gener 2024].
* ↑ «Atlapetes gutturalis (Yellow-throated Brush-Finch)» (en anglès). Avibase. [Consulta: 8 gener 2024].
* ↑ «Report: Atlapetes gutturalis» (en anglès). ITIS. [Consulta: 8 gener 2024].
* ↑ «BirdLife Data Zone». [Consulta: 8 gener 2024].
* ↑ Gill, Frank; Donsker, David. «Sparrows – IOC World Bird List v13.2g» (en anglès americà). IOC, 2023. [Consulta: 14 octubre 2023].
# Those Awful Hats

Those Awful Hats és una pel·lícula muda de la Biograph i dirigida per D.W. Griffith i protagonitzada per Mack Sennett i Flora FInch. Es va estrenar el 25 de gener de 1909.

## Argument

En una sessió de nickleodeon els espectadors es veuen molestats per l’arribada d’un cavaller amb jaqueta a quadres i barret de copa que es dirigeix en veu alta al públic, discuteix amb ells i intenta asseure’s a diferents llocs. Un cop s’ha instal·lat, l’arribada d’un seguit de dames amb barrets cada cop més grans i guarnits amb flors que s’instal·len a la primera fila bloquejant la pantalla desperta de nou la ira del públic. De cop baixa del sostre una gran pinça excavadora que s’enduu el barret d'una dona. Quan una altra dama es nega a treure’s un barret encara més cridaner apareix la pinça excavadora de nou i se la enduu a ella. La pel·lícula acaba amb un títol en que demana a les dones que es treguin el barret.

## Repartiment

* Mack Sennett (Home amb jaqueta a quadres)
* Flora Finch (espectadora amb el barret més gran)
* Linda Arvidson (espectadora)
* John R. Cumpson (espectador)
* George Gebhardt (espectador)
* Robert Harron (espectador)
* Anita Hendrie (espectadora)
* Charles Inslee (espectador)
* Arthur V. Johnson (espectador)
* Florence Lawrence (espectadora)
* Gertrude Robinson (espectadora)
* Dorothy West (espectadora)

## Referències

* ↑ Usai, Paolo Cherchi. The Griffith Project, Volume 2: Films Produced in January-June 1909 (en anglès). Bloomsbury Publishing, 2019-07-25, p. 7. ISBN 978-1-83902-006-3.
* ↑ «Biograph Films». The Moving Picture World 4, 4, 23-01-1909, pàg. 83.

## Enllaços externs

* Pel·lícula completa a YouTube
# Those Love Pangs

Those Love Pangs, també titulada “The Rival Mashers”, és una pel·lícula muda de la Keystone escrita i dirigida per Charles Chaplin i protagonitzada per ell mateix i Chester Conklin. D’una bobina de durada (uns dotze minuts), es va estrenar el 10 d’octubre de 1914.

## Argument

Charlot es baralla amb un rival per aconseguir l'atenció de la patrona on viuen. Primer ho intenta el rival però mentre parla amb la patrona des de l’altra banda de la cortina Charlot li clava una forquilla al cul fent-lo saltar, cosa que provoca que la patrona s’enfadi. Poc després, mentre Charlot parla amb la patrona el rival el paga amb la mateixa moneda. La patrona s'enfada de nou i s'allunya. Després de barallar-se, els dos rivals marxen de passeig.
Charlot es queda a l’entrada d'un bar i el rival segueix caminant cap a un parc on es troba amb una noia rossa. Abans d’entrar, una noia morena passa per davant seu i el mira per lo que Charlot la segueix i intenta flirtejar amb ella fins que apareix el seu xicot, alt i fort, que provoca la seva retirada. Un cop al parc, Charlot es retroba amb la parella però aconsegueix fugir de nou. També descobreix que la noia rossa està declarant el seu amor al seu rival. Charlot està gelós dels altres dos homes i desesperat es vol tirar al llac, cosa que un policia evita. Posteriorment provoca el noi alt i fort i aconsegueix que acabi caient al llac. A continuació descobreix que el seu rival festeja amb les dues noies a la vegada i s’hi baralla fins deixar-lo fora de combat. Segueix les dues noies a un cinema, s'asseu entre elles i finalment aconsegueix la seva atenció. El xicot i el rival entren al cinema i descobreixen Charlot entre les seves xicotes provocant el caos en el cinema.

## Repartiment

* Charles Chaplin (Charlot)
* Chester Conklin (Rival)
* Cecile Arnold (noia rossa)
* Vivian Edwards (noia morena)
* Helen Carruthers (propietària)
* Edwin Frazee (policia)
* Fred Hibbard (xicot de la noia morena)
* Harry McCoy (al cinema)
* Fritz Schade (al cinema)
* George “Slim” Summerville (al cinema)
* Billy Gilbert (al cinema)

## Referències

* ↑ wade, chris. Charlie Chaplin: The Complete Film Guide (en anglès). Lulu.com, 2019-07-12, p. 76-78. ISBN 978-0-244-20107-4.
* ↑ Cassara, Bill. Edgar Kennedy: Master of the Slow Burn (en anglès). BearManor Media.
* ↑ Fawell, John W. Charlie Chaplin: A Reference Guide to His Life and Works (en anglès). Rowman & Littlefield, 2023-02-15, p. xii. ISBN 978-1-5381-4606-4.

## Enllaços externs

* “Those Love Pangs” a YouTube
# Those Magnificent Men in Their Flying Machines

Those Magnificent Men in their Flying Machines és una pel·lícula britànica dirigida per Ken Annakin, estrenada el 1965.

## Argument

1910: Sota la influència de la seva filla, l'encisadora Patricia, i del futur marit d'aquesta, el trempat Richard Mays, enamorat de l'aviació, lord Rawnsley, propietari del més important diari d'Anglaterra, decideix organitzar una carrera aèria Londres-París. Les 10.000 lliures esterlines ofertes al vencedor no deixen d'atreure els millors pilots del món: l'americà Orvil Newton, el francès Pierre Dubois, faldiller, el comte italià Ponticelli, el coronel prussià von Holstein, el britànic Sir Percival Ware-Armitage i el japonès Yamamoto es presenten així a la línia de sortida.

## Repartiment

* Stuart Whitman: Orvil Newton
* Sarah Miles: Patricia Rawnsley
* James Fox: Richard Mays
* Jean-Pierre Cassel: Pierre Dubois
* Alberto Sordi: Comte Emilio Ponticelli
* Gert Fröbe: Coronel Manfred von Holstein
* Robert Morley: Lord Rawnsley
* Terry-Thomas: Sir Percival Ware-Armitage
* Irina Demick: Brigitte / Ingrid / Marlene / Françoise / Yvette / Betty
* Tony Hancock: Harry Popperwell
* Benny Hill: Cap dels bombers Perkins
* Yujiro Ishihara: Yamamoto
* Flora Robson: La mare superiora
* Maurice Denham: El capità de la traïnya
* John Le Mesurier: El pintor francès
* Karl Michael Vogler: Capità Rumpelstoss

## Premis i nominacions
### Premis

* 1966. BAFTA al millor vestuari per Osbert Lancaster i Dinah Greet

### Nominacions

* 1966. Oscar al millor guió original per Jack Davies i Ken Annakin
* 1966. BAFTA a la millor direcció artística per Thomas N. Morahan
* 1966. BAFTA a la millor fotografia per Christopher Challis
* 1966. Globus d'Or a la millor pel·lícula musical o còmica
* 1966. Globus d'Or al millor actor musical o còmic per Alberto Sordi
# Tour de Brunei

El Tour de Brunei (oficialment Butra Heidelberg Cement Tour) era una cursa ciclista anual a Brunei. Iniciat el 2011, va formar part de l'UCI Àsia Tour.

## Llista de guanyadors

| Any | Guanyador | Segon | Tercer |
| 2011 | Shinichi Fukushima | Mohammed Adiq Husainie | Hossein Jahanbanian |
| 2012 | Hossein Askari | Duc Tam Trinh | Harrif Salleh |

## Referències

* ↑ «CQ Ranking». [Consulta: 20 setembre 2020].

## Enllaços externs

* Palmarès a memoire-du-cyclisme.eu
* Palmarès a sitiodeciclismo.net
# Tour de Constantina

El Tour de Constantina és una competició ciclista per etapes que es disputa als voltants de Constantina (Algèria). Es corre des del 2014, al mes de març. La cursa forma part de l'UCI Àfrica Tour.

## Palmarès

| Any | Vencedor | Segon | Tercer |
| 2014 | Sergey Belykh | Thomas Lebas | Miyataka Shimizu |
| 2015 | Amanuel Gebrezgabihier | Abdelmalek Madani | Abderrahmane Mansouri |
| 2016 | Tomas Vaitkus | Jesús Alberto Rubio | Essaïd Abelouache |

## Enllaços externs

* Palmarès a cqranking.com
* Palmarès a cyclebase.nl
# Tour de Brasil-Volta de l'Estat de São Paulo

El Tour de Brasil-Volta de l'Estat de São Paulo és una cursa ciclista per etapes que es disputa a l'estat de São Paulo (Brasil). La primera edició es va disputar el 2004 i el 2005 va entrar a formar part del calendari de l'UCI Amèrica Tour, amb una categoria 2.2. Es va tornar a fer el 2002, ara ja com una cursa per etapes. De 2004 i el 2009 s'anomenà Volta a l'Estat de São Paulo.

## Palmarès

| Any | Vencedor | Segon | Tercer |
| 2004 | Antônio Nascimento | Thimothy Larkin | Breno Sidoti |
| 2005 | Jorge Giacinti | Matías Médici | Pedro Nicácio |
| 2006 | Alex Diniz | Pedro Nicácio | Alex Arsenio |
| 2007 | Marcos Novello | Matías Médici | Pedro Nicácio |
| 2008 | Gregory Panizo | Luis Tavares Amorim | Jair Santos |
| 2009 | Sérgio Ribeiro | Bruno Pires | Magno Nazaret |
| 2010 | Gregory Panizo | Magno Nazaret | Renato Seabra |
| 2011 | José Eriberto Rodrígues | Flávio Cardoso | Tiago Fiorilli |
| 2012 | Magno Nazaret | Flávio Cardoso | Bruno Dornelles |
| 2014 | Magno Nazaret | Alex Diniz | João Gaspar |

## Referències

* Fitxa a (memoire-du-cyclisme.eu)
* Fitxa a (cyclebase.nl)
# Tour de Cartier

El Tour de Cartier, oficialment Tour of Cartier - East Mediterrannean Cycling Prohect, és una competició ciclista per etapes que es disputa a Turquia. La primera edició es disputà el 2018 ja formant part del calendari de l'UCI Europa Tour.

## Palmarès

| Any | Vencedor | Segon | Tercer |
| 2018 | Cristian Raileanu | Onur Balkan | Oleksandr Polivoda |

## Enllaços externs

* Web oficial Arxivat 2018-03-31 a Wayback Machine.
* Palmarès a procyclingstats.com Arxivat 2018-03-20 a Wayback Machine.
# Tornillo

Tornillo és una concentració de població designada pel cens dels Estats Units a l'estat de Texas. Segons el cens del 2009 tenia 1.720 habitants.

## Demografia

Segons el cens del 2000, Tornillo tenia 1.609 habitants, 394 habitatges, i 366 famílies. La densitat de població era de 181,6 habitants per km².
Dels 394 habitatges en un 67% hi vivien nens de menys de 18 anys, en un 73,1% hi vivien parelles casades, en un 14,5% dones solteres, i en un 6,9% no eren unitats familiars. En el 6,6% dels habitatges hi vivien persones soles el 2,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,08 i el nombre mitjà de persones que vivien en cada família era de 4,27.
Per edats la població es repartia de la següent manera: un 44% tenia menys de 18 anys, un 11,2% entre 18 i 24, un 27,8% entre 25 i 44, un 11,9% de 45 a 60 i un 5,2% 65 anys o més.
L'edat mediana era de 22 anys. Per cada 100 dones de 18 o més anys hi havia 87,3 homes.
La renda mediana per habitatge era de 19.514$ i la renda mediana per família de 20.329$. Els homes tenien una renda mediana de 16.955$ mentre que les dones 15.761$. La renda per capita de la població era de 5.778$. Aproximadament el 36,6% de les famílies i el 36,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tornillo». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Tornillo». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
Viccionari
# Tour de Tràcia

El Tour de Tràcia va ser una competició ciclista per etapes que es disputava a la Tràcia Oriental, a Turquia. La cursa va formar part de l'UCI Europa Tour, amb una categoria 2.2.

## Palmarès

| Any | Vencedor | Segon | Tercer |
| 2010 | Stefan Koychev Hristov | Mert Mutlu | Georgi Georgiev Drumev |
| 2011 | Andreas Keuser | Kemal Küçükbay | Daniel Andonov Petrov |
| 2012 | Iuri Metluixenko | Ali Riza Tanriverdi | Eduard-Michael Grosu |

## Referències

* ↑ «Tour of Trakya (Tur) - Cat.2.2». [Consulta: 28 octubre 2023].

## Enllaços externs

* Palmarès a sitiodeciclismo.net
* Palmarès a cqranking.com
# Trànsfuga

Trànsfuga és una denominació atribuïda en política a aquells representants que, elegits en les llistes d'un partit, no abandona el càrrec després de separar-se del partit que el presentà com a candidat. Apartant-se individualment, o en grup, del criteri fixat pels òrgans competents de les formacions polítiques que els han presentat, o havent estat expulsats d'aquestes, pacten amb altres forces polítiques per a canviar o mantenir la majoria governant, o bé dificulten o fan impossible a dita majoria el govern de l'entitat.
La moral occidental castiga amb severitat el transfuguisme, encara que des del punt de vista legal és molt difícil d'impedir. Un dels casos més coneguts de transfuguisme a Espanya, els darrers anys, va ser el cas d'Eduardo Tamayo i Maria Teresa Sáez, antics militants del PSOE, que va provocar el 2003 la dissolució anticipada de l'Assemblea Legislativa de la Comunitat de Madrid.
També a l'àmbit valencià va tenir ressò el cas que va envoltar l'ex-president de la Generalitat Valenciana i ex-portaveu del govern espanyol Eduardo Zaplana, del PP, qui va arribar a l'alcaldia de Benidorm l'any 1991 gràcies al vot d'una trànsfuga del PSPV.

## Referències

* ↑ «Trànsfuga». Gran Enciclopèdia Catalana. Barcelona: Grup Enciclopèdia Catalana.
* ↑ Simancas perd la segona votació per les abstencions de Tamayo i Sáez, El País, 30 de juny de 2003
* ↑ La trànsfuga del PSPV qui va llançar a Zaplana en Benidorm també cobra amb els campsistes, El País 9 de juliol de 2007.
# Tinocor pitgrís

El tinocor pitgrís (Thinocorus orbignyianus) és una espècie d'ocell de la família dels tinocòrids (Thinocoridae) que habita l'altiplà andí, aiguamolls i planures des del Perú, cap al sud, a través del centre i sud-oest de Bolívia fins a Xile i oest de l'Argentina, fins a Terra del Foc i l'Illa de Los Estados.